Σιροπιαστή καρυδόπιτα με γλάσο κακάο
O συνδυασμός της σοκολάτας με τους ξηρούς καρπούς δίνει τόσο ωραία γευστικά αποτελέσματα, όπως αυτή την υπέροχη, γεμάτη σιρόπι και πολύ σοκολατένια καρυδόπιτα.
1 + 1/4 κούπας (290 γρ. συνολικά) βούτυρο αγελάδας + επιπλέον για το ταψί, 1 κούπα (200 γρ.) ζάχαρη λευκή, κρυσταλλική, 5 αυγά, χωριστά οι κρόκοι από τα ασπράδια, 3 κούπες (360 γρ.) καρυδόψιχα, ψιλοκομμένη, 2 κούπες (210 γρ.) τριμμένη φρυγανιά + λίγο ακόμα για το πασπάλισμα, 1 κουτ. γλυκού κανέλα σε σκόνη, 1 1⁄2 κουτ. γλυκού μπέικιν πάουντερ, 1/2 κουτ. γλυκού γαρίφαλο σε σκόνη, 2 1⁄2 κουτ. σούπας μπράντι, 1 1⁄2 κούπα (300 γρ.) ζάχαρη λευκή, κρυσταλλική, 1 1⁄2 κούπα (300 ml) νερό, φλούδα 1 λεμονιού, 125 γρ. μαργαρίνη, 1/2 κούπα (55 γρ.) κακάο, 1/2 κούπα (65 γρ.) ζάχαρη άχνη, 1 αυγό, 1 κούπα (120 γρ.) καρυδόψιχα χοντροκομμένη, για την επιφάνεια
Για τη σιροπιαστή καρυδόπιτα με γλάσο κακάο ξεκινάμε και βάζουμε όλα τα υλικά σε ένα κατσαρολάκι και βράζουμε σε μέτρια προς δυνατή φωτιά για 5 λεπτά.Μετράμε από τη στιγμή που το υγρό θα αρχίσει να κοχλάζει.Αποσύρουμε από τη φωτιά και αφήνουμε το σιρόπι να κρυώσει.Προθερμαίνουμε τον φούρνο στους 180°C. Βουτυρώνουμε ένα ταψί μεγέθους 28 x 38 εκ. και πασπαλίζουμε με λίγη φρυγανιά.Χτυπάμε στο μίξερ το βούτυρο με τη ζάχαρη μέχρι να αφρατέψουν. Προσθέτουμε τους κρόκους, τα καρύδια, το μπράντι, τη φρυγανιά, την κανέλα, το γαρίφαλο, το μπέικιν πάουντερ και συνεχίζουμε το χτύπημα μέχρι να αναμειχθούν.Αδειάζουμε τη ζύμη σε βαθύ μπολ και καθαρίζουμε τον κάδο του μίξερ.Χτυπάμε στο καθαρό πλέον μίξερ τα ασπράδια με το σύρμα, μέχρι να σχηματιστεί μια απαλή μαρέγκα.Την αδειάζουμε στο μπολ με τη ζύμη και ανακατεύουμε απαλά με κουτάλι, μέχρι να αναμειχθεί.Αδειάζουμε τη ζύμη στο ταψί, την απλώνουμε ομοιόμορφα και ψήνουμε για 40-50 λεπτά. Ελέγχουμε, τρυπώντας με ένα μαχαίρι. Αν βγει στεγνό, τότε η καρυδόπιτα είναι έτοιμη, διαφορετικά ψήνουμε για λίγα λεπτά ακόμα.Ξεφουρνίζουμε και, όπως είναι η καρυδόπιτα ζεστή, την περιχύνουμε με το κρύο σιρόπι. Την αφήνουμε να κρυώσει καλά και να απορροφήσει το σιρόπι.Σε ένα κατσαρολάκι ζεσταίνουμε τη μαργαρίνη μέχρι να λιώσει.Αποσύρουμε από τη φωτιά, αφήνουμε λίγο να κρυώσει και προσθέτουμε το κακάο, την άχνη και το αυγό. Ανακατεύουμε καλά να σχηματιστεί μια λεία κρέμα.Απλώνουμε το γλάσο ομοιόμορφα στην καρυδόπιτα και πασπαλίζουμε με την καρυδόψιχα.Διατηρούμε την καρυδόπιτα στο ψυγείο μέχρι να σερβίρουμε.
Αυγά,Ζάχαρη,Καρύδια